ai4bharat/Pralekha huggingface dataset:
اسٹیل کی وزارت
این ایم ڈی سی اسٹیل لمیٹڈ بمبئی اسٹاک ایکسچینج کی فہرست میں شامل
این ایم ڈی سی اسٹیل لمیٹڈ  پیر کے روزبمبئی اسٹاک ایکسچینج کی فہرست میں شامل کرلے گیا۔ این ایم ڈی سی اسٹیل لمیٹڈ  چھتیس گڑھ کے ناگرنار میں این ایم ڈی سی کا 3 ایم ٹی پی اے مربوط اسٹیل پلانٹ ہے۔
فہرست میں شامل کئے جانے کی تقریب بی ایس ای، ممبئی میں سی ایم ڈی، این ایس ایل اور سی ایم ڈی، این ایم ڈی سی جناب سُمت دیب، جناب امیتاو مکھرجی، ڈائریکٹر، این ایس ایل، جناب ڈی موہنتی، ڈائریکٹر، این ایس ایل، این ایم ڈی سی کے آزاد ڈائریکٹرز اور این ایم ڈی سی اور این ایس ایل کے سینئر افسران ، جناب منوج کمار، جوائنٹ سکریٹری، ڈی آئی پی اے ایم، حکومت ہند؛ جناب نین مہتا، سی ایف او، بی ایس ای لمیٹڈ؛ جناب امیتاو چٹرجی، ایم ڈی اور سی ای او،ایس بی آئی کیپٹل مارکیٹس لمیٹڈ؛ اور جناب کمل کانت اپادھیائے،ایم ڈی اور سی ای او،آئی ڈی بی آئی ، کیپٹل مارکیٹس اینڈ سیکیورٹیز لمیٹڈ کی موجودگی میں منعقد ہوئی۔
این ایم ڈی سی اسٹیل لمیٹڈ کو 2 جنوری 2015 کو کمپنیز ایکٹ، 2013 کے تحت این ایم ڈی سی لمیٹڈ کے مکمل ملکیتی ذیلی ادارے کے طور پر شامل کیا گیا تھا جس کا این ایم ڈی سی آئرن اینڈ اسٹیل پلانٹ، ناگرنار  میں رجسٹرڈ دفتر ہے۔ اب علیحدہ ہوچکی کمپنی این ایم ڈی سی اسٹیل لمیٹڈ ایک مرکزی پبلک سیکٹر انٹرپرائز ہے جس کا پیڈاپ کیپٹل 2930 کروڑ روپے ہے جو حکومت ہند کی ملکیت ہے اور جس کا انتظامی کنٹرول فولاد کی وزارت کے تحت ہے۔ اس کمپنی میں حکومت کا 60.79 فیصد شیئرز ہے۔
کمپنی کو فہرست میں شامل کرنے میں تعاون دینے والے ہرفرد کے تئیں اظہار تشکر کرتے ہوئے، جناب سُمت دیب، سی ایم ڈی، این ایم ڈی سی نے کہا، ’’ ناگرنار اسٹیل پلانٹ کمیشننگ کے آخری مراحل میں ہے اور یہ جلد ہی شروع ہوجائے گا۔ یہ پلانٹ اسٹیل کی گھریلو ضرورتوں کو پورا کرے گا اور حکومت ہند کی نیشنل اسٹیل پالیسی 2017 کے وژن کی تکمیل کرے گا۔
سٹرک ٹرانسپورٹ اور شاہراہوں کی وزارت
این ایچ آئی ڈی سی ایل نے این آئی ٹی منی پور کے ساتھ مفاہمتی عرضداشت پر دستخط کیے
سڑک نقل و حمل اور شاہراہوں کی وزارت، حکومت ہند کے ماتحت سی پی ایس ای ، قومی شاہراہ اور بنیادی ڈھانچہ ترقیاتی کارپوریشن لمیٹڈ  ازحد سخت موسمی حالات کا سامنا کرنے والے قومی شاہراہوں کی تعمیر کے دوران پیش آنے والی چنوتیوں کا عملی حل تلاشنے کے لیے اختراعی تکنالوجی کی تلاش اور انہیں فروغ دے رہا ہے۔اسی سلسلے کے تحت این ایچ آئی ڈی سی ایل نے رواں سال 2022-23 کے دوران آئی آئی ٹی رڑکی، آئی آئی ٹی کانپور، سی ایس آئی آر – سی آر آر آئی، این ایس ڈی سی، آئی آئی ٹی پٹنہ، این آئی ٹی سری نگر، این آئی ٹی اگرتلہ ، این آئی ٹی سلچر، این آئی ٹی اتراکھنڈ، این آئی ٹی ناگالینڈ این آئی ٹی سکم، آئی آئی ٹی کھڑگ پور، آئی آئی ٹی منڈی اور این آئی ٹی جوت، اروناچل پردیش جیسے مقتدر اداروں کے ساتھ مفاہمتی عرضداشتوں پر دستخط کیے ہیں۔این ایچ آئی ڈی سی ایل پہلے ہی آئی آئی ٹی بامبے اور آئی آئی ٹی گواہاٹی کے ساتھ مفاہمتی عرضداشتوں پر دستخط کر چکا ہے اور دیگر آئی آئی ٹی، این آئی ٹی اداروں کے ساتھ مفاہمتی عرضداشتوں پر دستخط کے لیے آگے کی بات چیت جا ری ہے۔
حال ہی میں، 14 دسمبر 2022 کو ویڈیو کانفرنس کے توسط سے این آئی ٹی منی پور کے ساتھ ایک مفاہمتی عرضداشت پر دستخط کیے گئے ہیں۔ اس مفاہمتی عرضداشت پر این آئی ٹی منی پور کے پروفیسر  گوتم سوتردھار اور این ایچ آئی ڈی سی ایل کے منیجنگ ڈائرکٹر جناب چنچل کمار کے درمیان دستخط عمل میں آئے۔
وزیراعظم کا دفتر
وزیر اعظم نے این ایچ-334 بی پر 40.2 کلو میٹر طویل سڑک کی تعمیر میں دیرپا ثابت ہونے والے پائیدار مواد کا استعمال کئے جانےکی تعریف کی
وزیر اعظم جناب نریندر مودی نے قومی شاہراہ این ایچ-334 بی پر 40.2 کلو میٹر طویل سڑک کی تعمیر میں پلاسٹک کے کچرے اور کیمیاوی راکھ جیسے دیرپا ثابت ہونے والے پائیدار مواد کے استعمال کو ترجیح دیے جانے کی ستائش کی ہے، جس کے نتیجے میں لاگت میں کمی ہوئی ہے اور جو ماحولیات کے لیے بھی سازگار ثابت ہوا ہے۔ یہ پٹی یوپی-ہریانہ سڑک کے نزدیک باغپت سے شروع ہوئی ہے اور ہریانہ میں روہنا کے مقام پر مکمل ہوئی ہے۔
مرکزی وزیر جناب نتن گڈکری کے ایک ٹویٹ کا جواب دیتے ہوئے، جناب نریندر مودی نے ٹویٹ کیا:
’’دیرپا ترقی اور کنکٹویٹی میں اضافہ کا ایک مکمل امتزاج۔ اس کی بدولت اقتصادی ترقی کو بھی فروغ حاصل ہوگا۔‘‘
وزارت خزانہ
غذائی افراط زر پر قدغن لگانے اور کووڈ-19 کے سبب عام لوگوں کو درپیش مسائل کے تدارک کے لئے کئے گئے اقدامات
نئی دہلی، 10/اگست 2020 ۔ ملک میں خاص طور پر کورونا وائرس کی وبائی صورت حال سے پریشان لوگوں کی حالت کو پیش نظر رکھتے ہوئے افراط زر بالخصوص غذائی افراط زر کو قابو میں رکھنے کے لئے حکومت مؤثر اقدامات کررہی ہے۔ یہ بات خزانہ کے مرکزی وزیر مملکت جناب پنکج چودھری نے آج راجیہ سبھا میں ایک سوال کا تحریری جواب دیتے ہوئے بتائی۔
عام لوگوں کے مسائل کے تدارک کے لئے حکومت کے ذریعے کئے گئے مزید اقدامات کا ذکر کرتے ہوئے وزیر موصوف نے کہا کہ دالوں کے بفر اسٹاک کا استعمال کیا گیا ہے، تاکہ ان اشیاء کی قیمتوں میں ہونے والے اتار چڑھاؤ کے مسئلے سے نمٹا جاسکے۔ اپریل اور نومبر 2020 کے درمیان قومی غذائی تحفظ قانون  کے تقریباً 19 کروڑ مستفیدین کو کووڈ 19 کی وبا کے دوران فی کنبہ فی ماہ ایک کلوگرام مفت دال کی فراہمی کے لئے بفر اسٹاک میں موجود دالوں کا انتہائی مؤثر طریقے سے استعمال کیا گیا۔
وزیر موصوف نے مزید بتایا کہ حکومت نے جولائی 2021 میں ضروری اشیاء سے متعلق قانون 1955 کے تحت کچھ دالوں پر اسٹاک کی حد کا نفاذ کیا، جس کا قیمتوں میں کمی لانے کے نقطہ نظر سے بہتر اثر ہوا۔
وزیر موصوف نے کہا کہ حکومت نے تور، اڑد اور مونگ کی گھریلو بازاروں میں دستیابی بڑھانے کے لئے برآمدات سے متعلق رکاوٹوں میں نرمی کی اور اس نے دالوں میں درآمدات کے لئے میانمار، ملاوی، موزامبق کے ساتھ مفاہمت نامے بھی کئے۔ مسور پر بنیادی امپورٹ ڈیوٹی اور زرعی بنیادی ڈھانچہ جاتی و ترقیاتی سیس کو بالترتیب کم کرکے صفر اور 10 فیصد کیا گیا۔
وزیر موصوف نے کہا کہ خوردنی تیلوں کی قیمتوں میں نرمی لانے کے لئے اقدامات کئے گئے اور خام پام آئل  پر لگنے والی ڈیوٹی میں تخفیف کی گئی اور سی پی او پر لگنے والی ٹیکس کی شرح کو کم کرکے 30.25 فیصد کیا گیا، جو کہ پہلے 35.75 فیصد تھی۔ مزید برآں ریفائنڈ پام آئل / پامولین پر لگنے والی ڈیوٹی کو 45 فیصد سے کم کرکے 37.5 فیصد کردیا گیا۔
صحت اور خاندانی بہبود کی وزارت
طبی مصنوعات کی ضابطہ بندی کے شعبے میں تعاون کے بارے میں بھارت اور برطانیہ کے درمیان مفاہمت نامے کو کابینہ کی منظوری
نئی دہلی، 04نومبر ،2020 / وزیراعظم جناب نریندر مودی کی قیادت میں مرکزی کابینہ نے طبی مصنوعات کی ضابطہ بندی کے شعبے میں تعاون کے بارے میں بھارت کی دواؤں کے معیار کو کنٹرول کرنے سے متعلق مرکزی تنظیم  اور برطانیہ کی دواؤں اور حفظان صحت سے متعلق مصنوعات کی ضابطہ بندی سے متعلق ایجنسی  کے درمیان ایک مفاہمت نامے پر دستخط کیے جانے کو منظوری دے دی ہے۔
مفاہمت نامے سے دواؤوں کے معیار کو کنٹرول کرنے سے متعلق مرکزی تنظیم  اور برطانیہ کی دواؤں اور حفظان صحت سے متعلق مصنوعات کی ضابطہ بندی کی ایجنسی  کے درمیان نتیجہ خیز تعاون اور متعلقہ معلومات ایک دوسرے کو فراہم کرنے کے لیے ایک لائحہ عمل مستحکم بنانے میں مدد ملے گی۔ یہ مفاہمت نامہ بین الاقوامی ذمہ داریوں کے مطابق طبی مصنوعات کی ضابطہ بندی سے متعلق ہے۔ دو ضابطہ جاتی اتھارٹیز کے درمیان تعاون کے اہم میدان مندرجہ ذیل ہیں :
ا) حفاظتی معلومات سے ایک دوسرے کو باخبر کرنا ،جس میں خاص طور پر دیگر فریق سے متعلق فارمیکو ویجیلنس شامل ہیں، اس میں دواؤں اور ان سے متعلق آلات کی حفاظت بھی شامل ہے؛
ب) بھارت اور برطانیہ کی اہتمام کردہ سائنسی قابل عمل کانفرنسز ، شمپوزیم ، سیمینار اور فورموں میں شرکت کرنا؛
ت) لیباریٹری سے متعلق اچھے طور طریقوں ، اچھے کلینیکل طور طریقوں، دوا سازی کے اچھے طور طریقوں ، دواؤں کی تقسیم سے متعلق اچھے طور طریقوں اور فارمیکو ویجیلنس کے اچھے طور طریقوں سے متعلق معلومات سے ایک دوسرے کو باخبر کرنا اور اس سلسلے میں تعاون دینا؛
د) باہمی طور پر جن میدانوں میں رضامندی کی گئی ہے ان میں صلاحیت سازی؛
ذ) ایک دوسرے کے ضابطہ جاتی لائحہ عمل ، ضرورتوں اور طور طریقوں کے بارے میں فریقین کے درمیان مفاہمت کو فروغ دینا؛
ر) دواؤں اور ان سے متعلق آلات کے بارے میں قوانین اور ضابطوں کی معلومات ایک دوسرے کو فراہم کرنا؛
ز) لائسنس یافتہ برآمدات اور درآمدات کو کنٹرول کرنے کے لیے کوششوں میں مدد دینے کی غرض سے ایک دوسرے کو معلومات فراہم کرنا؛
ر) بین الاقوامی فورموں میں تال میل؛
اس سے دونوں فریقوں کے درمیان ضابطہ جاتی پہلوؤں کی بہتر مفاہمت میں آسانی ہوگی اور طبی مصنوعات کی ضابطہ بندی میں بہتر تعاون اور بین الاقوامی فورموں میں بہتر تال میل میں زیادہ تعاون میں مدد مل سکے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔11۔04
U – 6944
(
جدید اور قابل تجدید توانائی کی وزارت
بائیو گیس پلانٹوں کا قیام
نئی دہلی، 4 فروری
بجلی اور قابل تجدید توانائی کے مرکزی وزیر جناب آ ر کے سنگھ نے آج لوک سبھا میں ایک تحریری جواب میں جانکاری دیتے ہوئے کہا کہ نئی اور قابل تجدید توانائی کی وزارت درج ذیل اسکیموں کے ذریعہ ملک میں بایو گیس پلانٹوں کی تنصیب میں مدد کررہی ہے:
- نئی قومی بایو گیس اور نامیاتی کھاد پروگرام  کے تحت چھوٹے سائز کے بایو گیس پلانٹس 
- بایو گیس پر مبنی بجلی کی پیدوار  اور تھرمل توانائی کے استعمال کا پروگرام  کے تحت درمیانی سائز کے بایو گیس پلانٹس  اور
- شہری، صنعت، زرعی، کوڑا کرکٹ؍ باقیات اور میونسپل کے ٹھوس کوڑا کرکٹ  کے تحت بڑے سائز کے بایو گیس پلانٹس 
یہ اسکیم 31.03.2021 تک کارآمد تھی۔ ایم این آر ای کی بایو انرجی پروگرام مالی سال 22-2021 سے مالی سال 26-2025 کی مدت کے لئے جاری رہے گی اور کسی بھی نئے پروجیکٹ کی منظوری نہیں دی گئی ہے۔
مذکورہ اسکیموں کی جب وہ نفاذ کررہے تھے تو مرکزی مالی امداد  فراہم کی جارہی تھی۔ جیسا کہ
- این این بی او ایم پی کے تحت کیوبک میٹر میں پلانٹ کے سائز کے لحاظ سے ہر پلانٹ کو 7500 سے 35000 روپے۔
- بجلی کی پیداوار کے لئے فی کلو واٹ 25000 روپے سے 40000 روپے اور بی پی جی ٹی پی کے تحت تھرمل استعمال کرنے کے لئے 12500 سے 20000 فی کلو واٹ۔
- ویسٹ ٹو انرجی اسکیم کے تحت بایو گیس کی پیداوار کے لئے 1.0 کروڑ روپے فی 12000 ایم 3 یومیہ اور بایو سی این جی کی پیداوار کے لئے 4.0 کروڑ 4800 فی کلو گرام۔
سستی نقل وحمل کے لئے دیرپا متبادل  کے تحت حکومت ہند کمپریسڈ بایو گیس  کی پیداوار کو ایک متبادل گرین ٹرانسپورٹ ایندھن کے طور پرفروغ دے رہی ہے، جبکہ تیل اور گیس کی مارکیٹنگ کمپنیاں  پیدا شدہ سی بی جی کی خریداری کررہے ہیں۔
وزارت خزانہ
ایشیائی ترقیاتی بینک اور ہندوستان نے آسام میں رابطے کو بہتر بنانے کے لئے 300 ملین ڈالر کے قرض پر دستخط کئے
ایشیائی ترقیاتی بینک  اور حکومتِ ہند نے آج آسام میں 300 کلومیٹر سے زیادہ ریاستی شاہراہوں اور بڑی ضلعی سڑکوں  کو بہتر بنانے کے لئے 300 ملین ڈالر کے قرض پر دستخط کیے۔
حکومتِ ہند کی طرف سے وزارت خزانہ میں اقتصادی امور کے محکمے کے ایڈیشنل سکریٹری جناب رجت کمار مشرا جنہوں نے آسام ساؤتھ ایشیا سب ریجنل اکنامک کوآپریشن  کوریڈور کنیکٹیویٹی امپروومنٹ پروجیکٹ کے دستخط کئے۔ اے ڈی بی کی طرف سے اس کے انڈیا ریذیڈنٹ مشن کے آفیسر انچارج جناب نیلئے مِتاش دستخط کنندہ تھے۔ قرض کے معاہدے پر دستخط کرنے کے بعد جناب مشرا نے کہا کہ یہ پروجیکٹ ریاستی شاہراہوں اور ایم ڈی آر نیٹ ورکس کے ترجیحی حصوں کے معیار اور خدمات کو بڑھانے اور بنیادی ڈھانچے کے اہم خلاء کو پُر کرنے کے لیے حکومت آسام کے اہمیت کے حامل آسوم مالا سڑک کی بہتری کے پروگرام کی تائید کرتا ہے۔
جناب مِتاش نے کہا کہ منصوبے کے ذریعے تیار کردہ بہتر کنیکٹیویٹی اور محفوظ روڈ نیٹ ورک سے ریاست کے کم ترقییافتہ علاقوں میں لوگوں کی بازاروں اور خدمات کے مراکز تک نقل و حرکت اور رسائی کو بڑھے گی اور ترقی کو فروغ دینے کے علاوہ ایس اے ایس ای سی خطے کے لیے ترقی کے معاون کے طور پر اس کی صلاحیت بڑھائی جا سکے۔
منصوبے کے تحت سڑکوں کو بہتر بنایا جائے گا۔ ان میں ریاست کے مغربی، وسطی اور جنوبی علاقوں میں سڑکوں کے چھ حصے شامل ہیں۔ یہ ہندوستان کو بھوٹان اور بنگلہ دیش سے جوڑنے والے ایس اے ایس ای سی راہداریوں سے وابستہ ہیں۔ توقع ہے کہ اس سے سرحد پار تجارت اور نقل و حمل کو فروغ ملے گا۔ یہ پروجیکٹ جوگیگھوپا میں تعمیر کیے جانے والے ملٹی موڈل لاجسٹکس پارک اور ایک دوسری تجویز کی تکمیل کرے گا جو سلچر میں سڑک، ریل، اندرون ملک آبی گزرگاہ اور ہوائی نقل و حمل کی سہولیات فراہم کرنے کے لیے ہے۔
یہ پروجیکٹ ریاستی شاہراہوں اور اہم ضلعی سڑکوں کو سنگل لین سے دو لین تک پھیلا دے گا اور موسمیاتی اور آفات سماوی سے بچنے والے نئے ڈھانچے متعارف کرائے گا۔یہ پیدل چلنے والوں اور پبلک ٹرانسپورٹ کیلئے سہولیات قائم کرے گا، سیلاب کی زد میں آنے والے علاقوں میں ہائی ویز کو بلند کرے گا اور پہاڑی اور چڑھائی والے علاقوں میں لینڈ سلائیڈنگ سے بچاؤ کے ڈھانچے کو پروجیکٹ کا حصہ بنائے گا۔
متاثرہ مقامی لوگوں کے دیہاتوں میں کمیونٹی اسکول، پانی، صحت اور صفائی کی سہولیات کے علاوہ ورثے اور سیاحت والے مقامات کو بحال کیا جائے گا۔ پروجیکٹ کے علاقوں میں جنگلاتی زندگی اور رہائش گاہوں کے تحفظ فراہم کرنے کے لیے، ہاتھیوں کی رہائش کے علاقوں میں انسانوں اور ہاتھیوں کے تصادم کو ٹالنے کے لیے بالائی گزر گاہ بنائے جائیں گے۔ علاوہ ازیں کمیونٹی روڈ استعمال کرنے والوں، ڈرائیوروں، موٹر سائیکل سواروں، اسکول کے اساتذہ اور طلباء کو روڈ سیفٹی کے بارے میں آگاہ کیا جائے گا اور تربیت دی جائے گی۔ یہ پروجیکٹ سڑک کے اثاثوں کے انتظام، سڑک کے منصوبوں میں آب و ہوا اور آفات کی لچک کو مربوط کرنے اور ماحولیات، آبادکاری، اور مقامی لوگوں کے خدشات پر غور کرتے ہوئے حفاظتی اقدامات کو یقینی بنانے میں آسام پبلک ورکس  کے محکمے کی صلاحیت کو مضبوط کرے گا۔
نوجوانوں کے امور اور کھیل کود کی وزارت
وزیر اعظم ٹوکیو 2020 پیرالمپک کھیلوں میں شرکت کرنے والے بھارتی کھلاڑیوں کے دستے سے 17؍اگست کو بات چیت کریں گے
نئی دہلی ، 16؍ اگست 2021 : وزیراعظم جناب نریندر مودی ٹوکیو 2020 پیرالمپک گیمز میں شرکت کرنے والے بھارتی پیرا ایتھلیٹس ٹیم سے 17 اگست کی صبح 11 بجے ویڈیو کانفرنسنگ کے ذریعے بات چیت کریں گے۔
نو مختلف پیرالمپک کھیلوں سے 54 پیرا ایتھلیٹ ملک کی نمائندگی کے لیے ٹوکیو جائیں گے۔ پیرالمپک کھیلوں میں شرکت کرنے والا یہ اب تک کا سب سے بڑا بھارتی دستہ ہے۔ مرکزی وزیر کھیل بھی بات چیت کے دوران موجود ہوں گے۔
صدر جمہوریہ کا سکریٹریٹ
صدر جمہوریہ نے لوہڑی ، مکرسنکرانت، پونگل،بھوگالی بیہو، اُترائن اور پَوش پرو کے موقع پر شہریوں کو مبارکباد دی
نئی دہلی،12؍جنوری؍2022:
ہندوستان کے صدر جمہوریہ جناب رام ناتھ کووند نے لوہڑیمکرسنکرانت، پونگل، بھوگالی بیہو، اُترائن اور پَوش پرو کے موقع پر تمام شہریوں کو مبارکباد دی۔
اپنے ایک پیغام میں صدر جمہوریہ نے کہا ’’لوہڑی، مکرسنکرات، پونگل، بھوگالی بیہو، اُترائن اور پَوش پرو کے موقع پر میں ہندوستان اور ہندوستان سے باہر رہنے والے تمام شہریوں کو مبارکباد دیتا ہوں اور نیک خواہشات کا اظہار کرتا ہوں۔
ہمارے ملک میں منائے جانے والے بیشتر تہوار فطرت اور زراعت کے ساتھ ہمارے گہرے روابط کا آئینہ بھی ہے۔لوہڑی ، مکرسنکرانت، پونگل، بھوگالی بیہو، اُترائین اور پَوش پرو کے تہوار فصلوں کی کٹائی کے موسم کا اظہار کرتے ہیں اور جب سردیوں کا موسم ختم ہوتا ہے تو بسنت کی شروعات ہوتی ہے۔لوگ فصلوں کی اچھی پیداوار کا لطف لیتے ہیں اور اِن تہواروں کو مناتے ہیں، جو ہمارے ماحولیات کو تحفظ فراہم کرنے کی ضرورت کا بھی اظہاریہ ہیں۔یہ نہ صرف ہندوستان کی تکسیریت کی مثال ہے، بلکہ ہمارے ملک کی تکسیریت میں اتحاد کی بھی ایک مثال ہے۔
میں بھگوان سے دعا کرتا ہوں کہ یہ تہوار لوگوں میں بھائی چارے کے جذبے کو فروغ دیں اور ہمارے ملک میں خوشحالی اور خوشیاں برقرار ہیں۔‘‘
Click here for President's message in hindi
اسٹیل کی وزارت
آزادی کا امرت مہو تسو منانے کی خاطر اسٹیل کی وزارت کے سیل-بی ایس پی اور سیل- وی آئی ایس ایل کی جانب سے مختلف مقابلوں کا اہتمام کیا گیا
نئی دہلی،19؍ اگست :آزادی کا امرت مہو تسو منانے کی خاطر اسٹیل کی وزارت نے اپنے بھلائی اسٹیل پلانٹ میں مہا رتنا سی پی ایس ای ، سیل کی جانب سے ٹاپک انڈیا ایٹ 75 پر ایک کوئز کا اہتمام کیا گیا۔ اس تقریب میں ایم ٹی ٹی بیچ - 2021 کے مینجمنٹ ٹرینیز نے حصہ لیا۔ اس موقع پر مہمان خصوصی جناب ایس کے دوبے، ای ڈی  نے کوئز پروگرام کا افتتاح کیا۔ کوئز پروگرام کے شرکاء کی طرف سے ٹاپک انڈیا ایٹ 75 پر دلچسپ اور معلوماتی سوال کے جوابات دیئے گئے۔
سیل – وی آئی ایس ایل پلانٹ میں وی آئی ایس ایل سلور جبلی اسٹیڈیم بھدراوتی میں پرجوش طریقے سے یوم آزادی منایا گیا۔ آزادی کا امرت مہو تسو منانے کے لئے حب الوطنی گانے اور رنگولی مقابلے کا بھی پلانٹ میں اہتمام کیا گیا ، جو اس تقریب کا ایک حصہ تھا۔
۔۔۔۔۔۔۔۔۔۔۔۔۔۔۔۔۔۔

U-8034
(Visitor Counter : 178
امور داخلہ کی وزارت
منی پور کے اپنے دورے کے دوسرے دن، امور داخلہ اور امداد باہمی کے مرکزی وزیر جناب امت شاہ نے امپھال میں سول سوسائٹی کی تنظیموں، سرکردہ شخصیات کے گروپوں ، دانشوروں، ریٹائرڈ فوجی افسروں اور سرکاری ملازمین کے ساتھ وسیع پیمانے پر تبادلہ خیال کی
وزیر داخلہ نے منی پور پولیس، سی اے پی ایف اور ہندوستانی فوج کے سینئر عہدیداروں کے ساتھ سیکورٹی کی صورت حال کا جائزہ لیا
منی پور کا امن اور خوشحالی ہماری اوّلین ترجیح ہے، وزیر داخلہ نے حکام کو ہدایت دی کہ امن کو خراب کرنے والی کسی بھی سرگرمی سے سختی سے نمٹا جائے
منی پور کے سماج میں خواتین کے کردار کی اہمیت کو دہراتے ہوئے جناب امت شاہ نے کہا کہ ہم مل کر ریاست میں امن اور خوشحالی کو یقینی بنانے کے لیے پرعزم ہیں
مرکزی وزیر داخلہ نے چورا چند پور کا دورہ کیا اور سرکردہ شخصیات اور سول سوسائٹی کی تنظیموں کے وفد سے ملاقات کی
بعد میں شام کو مرکزی وزیر داخلہ جناب امت شاہ نے امپھال میں ایک کل جماعتی میٹنگ کی
منی پور کے اپنے دورے کے دوسرے دن، امور داخلہ اور امداد باہمی کے مرکزی وزیر جناب امت شاہ نے امپھال میں سول سوسائٹی کی تنظیموں کے ساتھ وسیع پیمانے پر تبادلہ خیال کیا۔ انہوں نے امپھال میں خواتین لیڈروں  کے ایک وفد سے ملاقات کی۔ منی پور کے سماج میں خواتین کے کردار کی اہمیت کو دہراتے ہوئے جناب امت شاہ نے کہا کہ ہم مل کر ریاست میں امن اور خوشحالی کو یقینی بنانے کے لیے پرعزم ہیں۔
مرکزی وزیر داخلہ نے سول سوسائٹی کی تنظیموں جیسے کہ سی او سی او ایم آئی، اے ایم یو سی او، اے ایم او سی او سی، ایم ایم ڈبلیو، ایس ٹی ڈی سی ایم، ایف او سی ایس، فورم برائے بحالی امن اور طلباء تنظیمیں کے وفود سے بھی ملاقات کی ۔
وفد نے امن کے تئیں اپنی وابستگی کا اظہار کیا اور یقین دلایا کہ ہم مل کر منی پور میں حالات معمول پر لانے کی راہ ہموار کرنے میں اپنا تعاون دیں گے۔ چوراچند پور روانہ ہونے سے قبل وزیر داخلہ نے ممتاز شخصیات، دانشوروں، ریٹائرڈ فوجی افسروں کے ساتھ ساتھ سرکاری ملازمین کے ایک گروپ سے بھی بات چیت کی۔
مندوبین نے مرکزی وزیر داخلہ پر زور دیا کہ وہ امن اور معمول کی صورت حال کو بحال کرنے کے لیے مؤثر مداخلت کریں۔
مرکزی وزیر داخلہ جناب امت نے چورا چند پور کا دورہ کیا اور ممتاز شخصیات اور سول سوسائٹی کی تنظیموں کے وفود کے ساتھ میٹنگ کی۔ بعد میں شام کو جناب امت شاہ نے امپھال میں کل جماعتی میٹنگ کی۔ وزیر داخلہ نے منی پور پولیس، سی اے پی ایف اور ہندوستانی فوج کے سینئر عہدیداروں کے ساتھ سیکورٹی کی صورت حال کا بھی جائزہ لیا۔ انہوں نے کہا کہ منی پور کا امن اور خوشحالی ہماری اوّلین ترجیح ہے اور انہیں ہدایت دی کہ وہ امن میں خلل ڈالنے والی کسی بھی سرگرمی سے سختی سے نمٹیں۔
مرکزی وزیر داخلہ کل منی پور کے مورہ اور کانگ پوکپی علاقوں کا دورہ کریں گے۔ وہ مورہ میں مختلف مقامی گروپوں کے وفود سے بات چیت کریں گے، جس کے بعد وہ کانگ پوکپی میں سول سوسائٹی کی تنظیموں سے ملاقات کریں گے۔ بعد میں وہ امپھال میں سیکورٹی جائزہ میٹنگ بھی کریں گے۔
زراعت اور کاشتکاروں کی فلاح و بہبود کی وزارت
سال20- 2019 کے لئے اہم ترین خریف کی فصلوں کی پیداوار کا پہلا پیشگی تخمینہ
نئی دہلی،23ستمبر ۔ زراعت ، امداد باہمی اور کسانوں میں فلاح وبہبود کے محکمہ نے آج سال 20-2019 کے لئے خریف کی اہم فصلوں کی پیداوار سے متعلق پہلا پیشگی تخمینہ جاری کیا۔ مختلف فصلوں کی پیداوار سے متعلق یہ تخمینہ ریاستوں سے ملے فیڈ بیگ پر مبنی ہے اور دوسرے ذرائع سے موصولہ اطلاعات سے بھی اس کی تصدیق کی گئی ہے۔ سال 2006-2005کے مقابلے میں مختلف فصلوں کا سال 20-2019 سے متعلق پیشگی تخمینہ منسلک ہے:
20-2019 کے خریف کے موسم کے دوران اہم فصلوں کی تخمینہ پیداوار سے متعلق پہلا پیشگی تخمینہ حسب ذیل
خوردنی اناج۔140.57 ملین ٹن
چاول۔100.35 ملین ٹن
نٹری/ موٹے اناج۔32.00 ملین ٹن
مکا۔ 19.89 ملین ٹن
دالیں۔8.23 ملین ٹن
تور۔3.54 ملین ٹن
تلہن۔22.39 ملین ٹن
سویا بین۔13.50 ملین ٹن
مونگ پھلی۔6.31 ملین ٹن
کپاس۔32.27 ملین گانٹھ
گنا۔37.77 ملین ٹن
اس سال طویل مدتی اوسط کے مقابلے ستمبر کے وسط میں جنوب مغربی مانسون سے ہونے والی بارش مجموعی طور پر 4 فیصد زیادہ ہوئی ہے۔زرعی سال 20-2019 کے لئے زیادہ فصلوں کی پیداوار کا تخمینہ معمول کی پیداوار سے زیادہ لگایا گیا ہے۔تاہم ریاستوں سے ملنے والے فیڈ بیگ کے مطابق ان تخمینوں پر نظر ثانی کی جاسکتی ہے۔
سال 20-2019 کے لئے ملک میں خوردنی اناجوں کی پیداوار پر تخمینہ پہلے پیشگی تخمینے مطابق 140.57 ملین ٹن ہے۔ 20-2019 کے دوران پیداوار کا تخمینہ گزشتہ پانچ برسوں کی اوسط پیداوار کے مقابلے8.44 ملین ٹن ہے۔
20-2019 کے دوران خریف کے چاول کی پیداوار کاتخمینہ 100.35 ملین ٹن ہے۔یہ گزشتہ پانچ برسوں کی اوسط پیداوار 93.55 ملین ٹن کے مقابلے 6.80 ملین ٹن زیادہ ہے۔
خریف نٹری/ موٹے اناجوں کی پیداوار کاتخمینہ 32.00 ملین ٹن ۔یہ19-2018 کے دوران حاصل ہوئی 30.99 ملین ٹن کی پیداوار کے مقابلے میں 1.01 ملین ٹن زیادہ ہے۔
20-2019 کے دوران خریف دالوں کی پیداوار کا تخمینہ 8.23 ملین ٹن ہے۔یہ گزشتہ پانچ برسوں کی اوسط پیداوار 7.23 ملین ٹن کے مقابلے میں1.00 ملین ٹن زیادہ ہے۔
20-2019 کے دوران ملک میں خریف تلہن کی مجموعی پیداوار کا تخمینہ 22.39 ملین ٹن ہے۔ جو کہ19-2018 کے دوران کی پیداوار 21.28 ملین ٹن کے مقابلے 1.11ملین ٹن زیادہ ہے۔20-2019 کے دوران تلہن کی پیداوار کا تخمینہ تلہنوں کی اوسط پیداوار کے مقابلے 2.17 ملین ٹن زیادہ ہے۔
سال 20-2019 کے دوران ملک میں گنے کی مجموعی پیداوار کا تخمینہ 377.77 ملین ٹن ہے۔ سال 20-2019 کے دوران گنے کی پیداوار کا تخمینہ گنے کی اوسط پیداوار 349.78 ملین ٹن کے مقابلے 27.99 ملین ٹن زیادہ ہے۔
کپا س کی پیداوار کا تخمینہ 32.27 ملین گانٹھ ہے۔جو کہ19-2018 پیداوار 28.71 ملین گانٹھ کے مقابلے 3.56 ملین گانٹھ زیادہ ہے۔
پٹ سن اور میسٹا پیداوار کا تخمینہ9.96 ملین گانٹھ ہے۔جو کہ 19-2018 کی پیداوار کے مقابلے زیادہ ہے۔
U- 4295
(Visitor Counter : 76
صحت اور خاندانی بہبود کی وزارت
ایچ ایل ایل نے مالی سال 22-2021کے لئے حکومت ہند کو ڈیویڈنڈ کے طورپر 122.47کروڑروپے اداکئے
ڈاکٹرمنسکھ مانڈویا نے ایچ ایل ایل کو ان کی حصولیابی کے لئے مبارکباددی اور عالمی وباء کے دوران ان کی کوششوں کی ستائش کی
پی ایس یوز کی پائیداری کے لئے مالی نظم وضبط اورذمہ دارانہ رویہ ، کلیدی پہلوہیں
ایچ ایل ایل لائف کیئرلمیٹڈ  صحت اورخاندانی بہبود کی مرکزی وزارت کے تحت ایک منی رتن سرکاری ملکیت کاکاروباری ادارہ ، نے مالی سال 22-2021کے لئے صحت کی وزارت کو 122.47کروڑروپے کے ڈیویڈنڈ کی ادائیگی کی ہے ۔ آج یہاں نرمان بھون میں منعقدہ ایک تقریب میں ایچ ایل ایل کے چیئرمین اورمنیجنگ ڈائریکٹر جناب بیجی جارج نے صحت اورخاندانی بہبود کے مرکزی وزیر مملکت ڈاکٹربھارتی پروین پوار کی موجودگی میں صحت اورخاندانی بہبود کے مرکزی وزیر ڈاکٹرمنسکھ مانڈویا کو 122.47 کروڑروپے کا چیک پیش کیا۔
مالی سال 22-2021کے دوران ایچ ایل ایل کے 35668کروڑروپے کے ریکارڈ کاروبار اور 551.81کروڑروپے کے بقدرٹیکس کی ادائیگی سے قبل کے منافع کی حصولیابی پرخوشی کا اظہارکرتے ہوئے ، اورعالمی وباء کے دوران ادارے کی معاونت کی ستائش کرتے ہوئے ، ڈاکٹرمانڈویا نے کہاکہ ‘‘ایچ ایل ایل نے ، کووڈ-19عالمی وباسے نمٹنے سے متعلق بندوبست کے لئے صحت کی مرکزی وزارت کی حمایت اورمدد کرنے کے مقصد سے ، ایمرجنسی طبی سپلائز کی سرکاری خرید اور نظام تقسیم میں ایک اہم کردار اداکیاہے ۔ کووڈ-19عالمی وبا سے نمٹنے سے متعلق بندوبست کے مقصد سے ایمرجنسی طبی اشیاء اور سامان کی سرکاری خریداور سپلائی کے لئے ایک نوڈل ایجنسی کے طورپر ، ایچ ایل ایل نے بحران سے نمٹنے کی غرض سے بروقت بندوبست میں نمایاں کرداراداکیاہے ۔’’
انھوں نے اس بات کومزید نمایاں کیاکہ حالانکہ پی ایس یوز کو عظیم وژن کے ساتھ قائم کیاگیاتھا، لیکن ان کی کارکردگی ہمیشہ اطمینان بخش نہیں رہی ہے۔پی ایس یوز کی پائیداری کے بارے میں اپنی تشویش کا اظہارکرتے ہوئے ، انھوں نے اس بات کو اجاگر کیاکہ ‘‘پی ایس یوز کی پائیدار کے لئے ، مالی لحاظ سے نظم وضبط اورذمہ دارانہ رویہ ، کلیدی پہلو ہیں ۔
مرکزی وزیر مملکت ڈاکٹر بھارتی پروین پوار نے ایچ ایل ایل کو اس کی حصولیابیوں کے لئے مبارکباد دی ہے اورعالمی وباکے دوران اس کی کوششوں کی ستائش کی ۔
ایچ ایل ایل کے چیئرمین اورمنیجنگ ڈائریکٹر جناب بیجی جارج نے ایچ ایل ایل میں اپنے اعتماد کے اظہار اور حکومت ہند کے مختلف محکموں کی جانب سے ، خاص طورپرصحت اور خاندانی بہبود کی وزارت کی جانب سے تعاون فراہم کرنے کے لئے پرخلوص اظہارتشکر کیا اور ہرقسم کے تعاون کا اعتراف کیا۔
ایچ ایل ایل کوخاندانی منصوبہ بندی سے متعلق حکومت کے پروگرام میں معاونت کے لئے مانع حمل دوائیں تیارکرنے کی غرض سے ، یکم مارچ 1966کو کارپوریشن کے طورپرقائم کیاگیاتھا۔ کلیدی اوراہمیت کے حامل شعبوں یعنی تولیدی عمل سے متعلق حفظان صحت کے شعبے پرتوجہ مرکوز کرنے اراس میں توسیع کرنے کےدوران ، ایچ ایل ایل نے اپنے کاروبار میں اسپتالوں سے متعلق مصنوعات ، اسپتالوں سے متعلق بنیادی ڈھانچہ کے بندوبست ، طبی آلات اورسازوسامان کی سرکاری خرید سے متعلق مشاورت ، امراض تشخیص سے متعلق خدمات ، فارماسیوٹیکلز کا خردہ کاروبار وغیرہ جیسے حفظان صحت کے دیگرحصوں تک توسیع کی ۔
اس موقع پر صحت کے مرکزی سکریٹری جناب راجیش بھوشن ، وزارت اورایچ ایل ایل کے دیگر سرکردہ افسران بھی موجود تھے ۔